El saxofonista burjassoter Pablo González presenta el seu disc “Lou Cabridan”
2025-07-24

Divendres que ve 3 de desembre, a les 17 h, la sala d’actes de la Casa de Cultura de Burjassotalbergarà la presentació del disc “Lou Cabridan”, a càrrec del saxofonista Pablo González Balaguer, natural de Burjassot i de la pianista italiana Sinforosa Petralia. Tots dos músics han gravat aquest disc que aborda, íntegrament, la música de l’Impressionisme francés del segle XIX.

El concert per a la presentació oficial del disc s’ha fet coincidir amb el seu propi llançament en botigues, tant en format físic com en digital, sent possible adquirir el disc a través de la pàgina web de la discogràfica calle440.com . La cita del divendres amb la música, amb entrada gratuïta fins a completar aforament, s’antulla íntima i pròxima, ja que a més de la interpretació en directe de les peces que conformen el disc per part de Pablo i Sinforosa, tots dos músics es prestaran a mantindre una xarrada amb el públic, amb la qual revelaran anècdotes d’un procés de creació i producció intens que ha durat més d’un any i amb un resultat que ha superat totes les seues expectatives.